البتريركيه او الأبويه ، فى الانثروبولوجيا هو نظام العيله الأبويه بيكون فيه التوارث للذكور حسب النسب بس. فى النظام البتريركى بيتنقل اسم رئيس العيله و ممتلكاته و سلطاته للولاد بس. بيسود النظام ده عند القبايل الجواله فى اسيا و افريقيا و الصين و اليابان و كان سايد فى اليونان و روما و منطقة فلسطين و كان رئيس العيله البتريركيه بيملك كل الحقوق بما فيها حق التصرف فى حياة افراد العيله. النظام البتريركى بيعتبر مرحله من مراحل التطور الإجتماعى زى نظام المتريركيه ( الأموميه ).